id en en en en id en en fr ms ca id en en en id en en fr ms ca id id id id id id id id id id ms hbs_lat ms ms ms id id id tr tr ca pt id id id id id ms id id ms id id id id ms id id id id ms id id id id id id id id id ms ms de id id id id id id ms id sv id id id id ms id ms sw id ms id id ms id ms en id id ms id id ms ms id id id ms id id mzn id ms id id id ms id en en en de en en nl en en en id id en id en id en ms fr en id id en it en id en pl en id ms id id en en en ms en en en en pt en id en en en id id id en en en id ms id id ms en ms en en en id en en en ms en en en ms en en en ms en en lt ms ms id en pt en id en la en ms en ro en id en lt en ms en en en id en en en ms en pl en en en en id de en en en lt id en en en lv id en en en en fa en en en en en en es en en ms en fr en en en en en id en en
Alkisah Kenangan Ketua Dewan Harian, Sehari – Saifulislam.Com
Friday , September 30 2022
“Anta dilantik menjadi Ketua Dewan Harian, dan malam ini dalam mesyuarat di Amman, anta kena bentang perancangan setahun Dewan Harian” kata senior kepada saya pagi tadi.
Mengapa melantik saya tanpa persetujuan saya?
Saya biarkan sahaja soalan itu berselang seli, sepanjang perjalanan dari Irbid ke Amman. Sebentar tadi singgah di al-Mafraq. Susah hati sungguh melihat keadaan di sana. Pelajar baru yang bakal ditempatkan di universiti baru berkenaan ramai. Tetapi kemudahannya amat terbatas, dan belum pernah dalam sejarah pelajar Malaysia di Jordan, penempatan diselaraskan di asrama.
Saya baru sahaja menjejakkan kaki ke tahun dua pengajian di Jordan.
Belum sempat bersenang lenang sebagai marhaen, saya diberikan jawatan yang saya sendiri pun tidak faham apa bendanya ia. Tetapi, terima sahajalah. Semuanya untuk kebaikan belaka. Tetapi saya akan berterus terang di dalam mesyuarat nanti, bahawa saya tidak tahu apa-apa, mustahil saya merancang agenda setahun dalam keadaan blank. Maka tugas mesyuarat malam ini ialah memahamkan saya, apakah yang dimaksudkan sebagai Dewan Harian itu.
Tiba sahaja di Amman, dengan blazer yang berdebu, saya masuk ke mesyuarat di Sweileh. Saya memakai blazer kerana menjalankan kerja-kerja persatuan, menguruskan hal ehwal pelajar baru.
“Ha, ahlan wa sahlan Hasrizal. Kami baru mula mesyuarat. Tafaddhal” ketua mesyuarat mempelawa saya duduk bersila. Seperti biasa, tilam dibentang di lantai, kami bersila di atas tilam. Ahli mesyuarat lelaki di ruang tamu. Manakala ahli mesyuarat perempuan di balik tabir, di bahagian dalam rumah.
Saya bersalam dengan lima orang ahli mesyuarat. Seorang demi seorang. Saya seorang sahaja nampaknya yang tahun dua. Lain-lain adalah senior belaka. Jam menunjukkan pukul 8 malam. Isyak baru sahaja selesai. Agenda mesyuarat adalah di unit nombor dua. Saya nampak, agenda ‘Dewan Harian’ adalah yang kelima.
Saya banyak mendiamkan diri. Mahu mengenal pasti rentak mesyuarat. Tidak biasa. Dan kekok kerana rakan-rakan satu batch tiada. Semua senior. Belum mesra.
Antara mengantuk, letih dan berusaha untuk fokus, hati saya makin lama makin panas. Saya tidak faham mengapa mesyuarat ini begitu sememeh. Orangnya kemas-kemas. Tetapi perjalanan mesyuaratnya yang sememeh. Memenatkan.
“Tahun ini tamrin nak buat lima atau enam kali?” tanya salah seorang ahli mesyuarat.
“Tahun lepas buat enam, tahun ini buat enam kali jugalah” jawab seorang lagi.
“Tapi tahun ini, akhawat sudah ada tamrin mereka sendiri. Jika buat enam, nanti banyak sangat tamrin mereka. Buat lima sudahlah” jelas beliau.
“Isi tamrin akhawat lain. Isi tamrin markazi lain. Tidak bertindan. Akhawat yang tambah tamrin. Bukan kita tambah tamrin” hujah ‘orang pusat’ itu pula.
“Salah kita juga sebab tamrin markazi tak fokus kepada isu-isu akhawat, sehingga mereka kena buat tamrin mereka sendiri” bidas pencadang awal tadi.
Sekejap lima, sekejap enam, sudah lebih setengah jam belum habis bincang hendak buat berapa kali. Itu belum masuk bab setiap kali tamrin dibuat, apa isinya. Walaupun mungkin akhirnya, hanya mengulang isi yang sudah dikupas dalam tamrin di tahun-tahun sebelumnya.
“Anta ni, syadid sangat. Prihatinlah sedikit dengan akhawat” kata ustaz fulan, menegur ahli mesyuarat yang bertegas mahu tamrin dikekalkan sebanyak enam kali.
“Terima kasih ustaz, prihatin dengan keadaan kami” sampuk akhawat dari balik tabir.
Saya jadi ‘berbulu’ dengan mesyuarat ini. Ia adalah mesyuarat tertinggi di dalam tanzim. Dan jika mesyuarat tertinggi, begini kualitinya, bagaimana pula mesyuarat di bawah-bawah? Saya teringat semasa memegang Badan Dakwah dan Rohani di sekolah dahulu. Saya telah taip nota khusus tentang cara mengendalikan mesyuarat yang efektif. Rasanya mesyuarat budak-budak kami beberapa tahun yang lalu, lebih berkualiti daripada mesyuarat  mengada-ngada ini.
Sudahlah saya dilantik tanpa dimaklumkan. Jawatan pula tidak difahamkan. Sekarang, saya kena mengadap usik mengusik ustaz-ustaz ini dengan ustazah-ustazah di balik tabir, tentang tamrin tahun ini, mahu buat lima kali atau enam kali.
Mesyuarat dihentikan seketika untuk makan malam.
Saya menjamah makanan dengan berselera, namun mulut berkunci tidak berkata apa-apa. Makan dalam talam, tengah geram pun masih bersemangat.
Mesyuarat disambung semula. Hendak berpindah ke satu-satu agenda, sungguh memakan masa.
Apabila jam menghampiri tengah malam, saya sudah hilang sabar. Rasa penat, mengantuk dan kepala berasap sampai ke tahap maksima.
“Maaf ustaz, ustazah. Ana keletihan. Ana tidur dulu. Sampai agenda ana, tolong gerak ya!”  mesyuarat tersentak dengan ‘permintaan’ saya.
Semua ahli mesyuarat terlopong.
Saya tolak tilam ke tepi dinding, pejam mata dan tidur.
Entah apa yang mereka fikirkan tentang saya, tidak saya pedulikan. Saya sudah terlalu penat, mesyuarat pula entah apa-apa. Belum sempat berfikir panjang, saya sudah terlelap.
Sedar-sedar jam sudah pukul 3 pagi.
“Sheikh, bangun. Ni dah sampai agenda anta” kata senior, menggerak saya bangun dari tidur.
Memicit-micit mata dan menggosok muka kepenatan, saya terus mengambil tempat dan menyampaikan hasrat hati.
Allahu Rabbi… berjam-jam saya tidur, baru berganjak satu agenda mesyuarat.
“Ana dilantik memegang jawatan Ketua Dewan Harian, tetapi ana tidak dibawa berbincang. Ana tidak tahu Dewan Harian itu apa. Mustahil untuk ana merancang benda yang ana tidak tahu. Boleh siapa-siapa terangkan?” saya berterus terang.
“Dewan Harian ini baru sahaja dibentuk di dalam tanzim pusat di Malaysia. Kita mahu jemaah kita di sini selaras dengan pusat” kata senior, menerangkan satu demi satu tentang Dewan Harian.
Saya pula, yang sudah seperti cicak berak kapur, cuba mendengar dan memahami.
“Kalau macam itu, mesyuarat akan datang baru boleh ana bentang perancangan ana” saya menjawab.
“Tak boleh Sheikh, kena sekarang juga. Mesyuarat depan dah ada agenda lain pula” kata senior tadi.
Oleh kerana saya hanya mendiamkan diri tidak berkata apa-apa, akhirnya mesyuarat ditangguhkan pada jam 3:30 pagi!
Tanpa bertangguh lagi, saya segera menempuh kegelapan malam pergi ke rumah sahabat-sahabat saya di Sweileh. Harapnya ada yang sudi bangun untuk terima kunjungan 3:30 pagi saya.
Sampai di Darul Ulum, saya ketuk tingkap.
“Ustaz, tolong buka pintu. Ana ni, Hasrizal!” saya memanggil rakan yang sedang lena itu.
Alhamdulillah beliau bangun. Saya nampak dalam gelap-gelap itu, dia meraba mencari kunci tetapi matanya seperti tidak terbuka.
Selepas beberapa minit, beliau berkata “Sheikh, tak jumpa kuncilah!”
Sahabat saya itu terus menyambung tidur!
Mengigau ke apa ini?
Saya ketuk tingkap bilik lain pula. Alhamdulillah seorang lagi sahabat berjaya saya bangunkan. Beliau bangun dan membuka pintu rumah. Tanpa berlengah lagi, saya capai sebiji bantal dan terus tidur di atas karpet di ruang tamu.  Baru sahaja hendak melelapkan mata, masjid sudah melaungkan azan subuh.
“Masha-Allah, sudah subuh!” saya gagahkan diri bangun, dan terus menuju ke masjid.
Usai solat Subuh, saya segera tidur semula. Terlalu penat.
Jam 9 saya terbangun, apabila digerak kawan.
“Hah macam mana mesyuarat malam tadi? Besar pangkat anta!” usik sahabat saya.
Selepas membasuh muka dan menggosok gigi, saya terus mengadap komputer.
Assalamualaikum wa Rahmatullah wa Barakatuh.
Semoga surat ini diterima di dalam kesempurnaan iman dan ukhuwwah.
PER: PERLETAKAN JAWATAN SEBAGAI KETUA DEWAN HARIAN
Merujuk kepada perkara di atas, adalah dengan ini saya, Hasrizal bin Abdul Jamil, pelajar tahun dua di Universiti Mu’tah, Jordan ingin memaklumkan tentang perletakan jawatan saya sebagai Ketua Dewan Harian bagi sesi 1994/1995 ini.
Perletakan jawatan ini dilakukan setelah mengambil kira manfaat dan mudarat tindakan berkenaan. Saya meletakkan kepentingan tanzim sebagai keutamaan dan dengan itu saya percaya tugasan ini akan dapat ditunaikan dengan lebih baik jika diamanahkan kepada pelajar yang lebih berpengalaman. Berilah peluang kepada saya untuk belajar dan mencari pengalaman terlebih dahulu sebelum langsung diberi amanah yang berat ini.
Perletakan jawatan ini juga merupakan pendirian saya yang membantah cara perlaksanaan mesyuarat pertama Jawatankuasa Pusat Tanzim yang berlangsung pada tarikh 6 Oktober 1994 lalu. Saya berpandangan, mesyuarat tertinggi Tanzim mestilah memperlihatkan kualiti dan integriti yang boleh dicontohi dalam mesyuarat-mesyuarat di peringkat kawasan.
Saya bersedia untuk dipanggil untuk sesi tunjuk sebab pada bila-bila masa yang munasabah, selepas surat ini diterima dan dimesyuaratkan.
HASRIZAL BIN ABDUL JAMIL
“Anta betul ke nak letak jawatan ni?” sahabat saya bertanya.
“Nanti, tambah popular anta jadinya” kata beliau.
Selepas solat Jumaat, saya segera menaiki bas ke Irbid, untuk menghantar surat perletakan jawatan tersebut.
Tindakan saya meletak jawatan tersebut tidak mendapat sebarang reaksi pemimpin tanzim. Ya pun tidak, tidak pun tidak. Saya tidak dipanggil untuk tunjuk sebab. Saya hanya menyedari yang perletakan jawatan saya telah diterima, apabila kira-kira sebulan selepas itu, timbul cakap-cakap belakang bahawa saya tidak wala’, surat saya tidak wala’, kertas kerja yang saya buat tidak wala’.
Kisah surat saya itu dipetik berkali-kali di dalam pelbagai mesyuarat.
Hasrizal ini, dan Hasrizal itu.
Dan surat berkenaan juga memulakan rentetan pengalaman tidak manis saya sepanjang kehidupan di Jordan. Pengalaman tidak manis yang menjadikan buku Rindu Bau Pohon Tin, travelog saya yang paling nipis.
Senior dan Junior, hari-hari awal kami di bumi Anbiya’
Saya teringat kembali kisah lama ini, apabila soal Kepimpinan Ulama dipaksa-paksakan konsepnya ke atas anak muda, bahawa masa depan perjuangan Islam bergantung kepada Kepimpinan Ulama. Dan selama saya berada di Jordan, universiti mengajar saya bahawa kepimpinan adalah urus tadbir, ia bukan Fiqh Ibadat, jauh sekali Aqidah. Urus tadbir ada ilmunya yang khusus, ada bakatnya yang khusus. Dan cara saya dan rakan-rakan berorganisasi semasa di bumi Anbiya’ dahulu, tidaklah menjadikan kami para agamawan lebih rendah atau lebih tinggi berbanding rakan-rakan di bidang dan negara lain.
Sebaliknya ia menjadikan kami para agamawan boleh menjadi pemimpin, seandainya kami ada bakat kepimpinan dan tahu memimpin serta mengurus tadbir. Bukannya kerana kami agamawan.
قَالَ اجْعَلْنِي عَلَىٰ خَزَائِنِ الْأَرْضِ ۖ إِنِّي حَفِيظٌ عَلِيمٌ
Yusuf berkata: “Jadikanlah daku pengurus perbendaharaan hasil bumi (Mesir); Sesungguhnya aku adalah seorang yang teliti dalam penjagaan (HAFEEZ), lagi mengetahui cara mentadbirkannya (ALEEM)” [Yusuf 12: 55]
Kelayakan Yusuf sebagai sandaran jawatan pentadbir kewangan Mesir itu adalah:
Yusuf memiliki sifat Hafīz, yakni ketelitian dan integriti yang tinggi untuk mengurus harta negara
Yusuf memiliki sifat Alīm, yakni berilmu pengetahuan berkenaan tugas mengurus tadbir harta tersebut
Ilmu untuk menjadi pentadbir, adalah ilmu khusus yang perlu diperolehi sebelum boleh diterima sebagai pentadbir yang baik. Sama seperti ilmu sains pemakanan, sebelum seorang agamawan bertukar menjadi pakar pemakanan dan pemasaran.
Segalanya kembali kepada ilmu.
Previous Mempertahankan Kewarasan Akal (Demi Setia Dengan Kebenaran)
Next Al-Jahiz Berbicara Tentang Guru dan Pendidikan
Gelombang ‘Buku Islamik’ Pusingan Seterusnya
APA ITU WANITA: SOALAN MUDAH JADI SUSAH DI ERA PASCA KEBENARAN
Bacaan Untuk Guru Baharu
Mendidik Anak Remaja: Semasa Semua Strategi Tidak Menjadi
Mendidik anak remaja di akhir zaman ini amat mencabar. Kita perlu bersaing dengan pelbagai faktor …
18/11/2014 at 1:43 PM
mesyuawarat yang meleret-leret, tak habis-habis, tak move on from one agenda to next agenda, bertekak mulut pada benda-benda remeh, etc. memang membuat gerun. Diperlukan skill yang amat mahir untuk boleh seorang memimpin sebuah mesyuwarat.
18/11/2014 at 3:31 PM
Ianya bukan berlaku pada para ustaz shj. Begitu juga dengan gerombolan ilmuan duniawi.
Permasalahan Jebon bukan bermaksud menidakkan golongan ‘profesional’ mentadbir jemaah, tetapi persoalan yang timbul adalah Jebon ingin menukar iktikad kami yg cintakan jemaah islam kepada jemaah yang ‘tidak perlukan syariat’.
Saya amat takut, kerana saya sendiri adalah profesional yang bersungguh2 ingin mengekalkan kepimpinan ulama. Dan mendapati bahawa terdapat ilmuan agamawan yg bersungguh untuk menidakkan kepimpinan ulama itu. Tahukah maksud kami ini, ingin mengekalkan kepimpinan ulama sebenarnya untuk apa?
Kami mahu pembuat dasar jemaah adalah mereka yang tahu. Bukannya yang buat-buat tahu hanya semata-mata untuk menang memegang kuasa. Kami tahu, kerana kami dikerumuni oleh golongan jebon yang amat ‘bahaya’ pemikiran mereka…
18/11/2014 at 3:48 PM
“Jemaah yang tidak perlukan Syariat…”
Inna lillah wa inna ilayhi raji’un.
18/11/2014 at 6:25 PM
20/11/2014 at 10:46 AM
Ulama dahulu berbeza dengan ulama sekarang. Ulama dahulu tidak memisahkan agama dengan kehidupan tetapi ulama sekarang memisahkan agama dengan kehidupan. Untuk menegakkan kepimpinan ulama, ulama mesti mahir ilmu mengurus dan komunikasi. Apresiasi yang tinggi dalam bidang sains dan teknologi sangat penting. Ulama juga perlu menguasai bab sejarah dan geografi. Sebaiknya, ulama ialah seorang yang mempakari bidang agama sambil ia sendiri seorang profesional. Sultan Muhammad Al Fateh bukan sahaja mempunyai ilmu yang mengangkat taraf beliau kepada tahap ulama tetapi mengamalkan ilmu tasauf untuk mencanai tingkahlaku beliau. Sultan Muhammad Al Fateh juga mempunyai apresiasi yang tinggi dalam ilmu kejuruteraan. Sesebuah negara atau negeri akan mendapat masalah sekiranya ia ditadbir oleh ulama yang memisahkan agama dengan kehidupan. Agak mudah untuk berteori tentang tidak memisahkan agama dengan kehidupan tetapi terdapat ulama yang tidak memahami tentang konsep tidak memisahkan agama dengan kehidupan walaupun tema itu sentiasa menjadi retorik dalam ceramah. Zaman sekarang kita perlukan ulama yang menggerakkan rakyat serta memimpin negara/negeri tetapi ulama tersebut mestilah pada masa yang sama seorang jurutera, doktor, akauntan dan sebagainya. Akan tetapi bidang yang terbaik ialah kejuruteraan seperti yang ditunjukkan oleh Sultan Muhammad Al Fateh. Bolehkah ulama Malaysia menguasai bahasa ketiga seperti yang ditunjukkan pada zaman Ottoman di mana ulama boleh bercakap bahasa Latin menjadi perkara biasa? Kini bukan lagi masa untuk menerima ulama yang hanya tahu tentang bidang yang hanya sesuai untuk menjadi seorang guru agama sebagai pemimpin. Islam sendiri menyarankan supaya menyerahkan sesuatu amanah kepada yang ahli tentangnya. Sebagai langkah awal, pegawai-pegawai di Jabatan-jabatan agama disarankan untuk mengikuti program MBA di universiti-universiti terkenal di luar negara.
21/11/2014 at 6:52 PM
Apa yang tuan perkatakan sering bermain-main di fikiran saya. Saya sentiasa memikirkan cara untuk memperoleh ilmu dalam pelbagai bidang. Asalnya saya lepasan pelajar dari sekolah integrasi, sekarang mengambil jurusan agama. Namun, jauh di sudut hati sangat berat hendak melepaskan peluang belajar ilmu-ilmu aqliyah terutama ilmu sains.
Jika ada jalan untuk saya menggapai kedua-duanya, akan saya usahakan. Namun sampai sekarang saya belum menemui dan masih memikirkan langkah yang paling praktikal.
Doakan saya untuk menggapai tahap keilmuan sebegitu rupa. Syukran.
03/12/2014 at 5:37 PM
Jika ada cita-cita ingin belajar jurusan agama, dan disamping itu tidak ingin meninggalkan jurusan aqliah …. ini bermakna keputusan saudara adalah tepat.
Sila jawab soalan yang saya keutarakan ini.
1) “Saudara ingin belajar jurusan agama untuk menjadi ahli agama atau untuk menjadi orang yang beragama??
Soalan saya ini adalah soalan yang sama yang dilontarkan oleh Abuya Hamka.
19/11/2014 at 12:07 PM
‘Kepimpinan Ulama’ boleh jadi cogan kata yang boleh dilihat baik kepada Rakyat, tapi kalau salah guna boleh jadi racun.
19/11/2014 at 9:15 PM
Semasa ini, ia menjadi lesen untuk menjaja maruah sesiapa sahaja yang tidak selari, dengan alasan pembersihan.
19/11/2014 at 5:42 PM
Salam Ustaz, gambar pertama tu gambar ustaz Imran Ibrahim ke? sebelah kanan ustaz tu
19/11/2014 at 9:13 PM
Wsalam. Benar. Ustaz Imran Ibrahim, junior sekolah menengah, dan junior universiti yang sama. Kini senior dalam dakwah dan perkhidmatan.
20/11/2014 at 3:37 AM
ohh. beliau skrng bertugas dengan Education Malaysia Egypt. Menyelia urusan pelajar2 Malaysia di MESIR.
19/11/2014 at 11:24 PM
Teringat kisah Mak saya yang baru saja dilantik sebagai AJK Kawasan. Mesyuarat yang bermula jam 8 malam berlarutan sehingga pukul 11.30 malam. Dan keputusan mesyuarat masih belum muktamad.
Beliau pekerja kerajaan. Jadi sangat lelah melihat mesyuarat dijalankan dengan longlai dan tidak berkualiti.
Setuju ustaz. Lantiklah mereka yang berkelayakan.
20/11/2014 at 12:22 PM
pernah ada pengalaman hampir serupa la ust. dulu meting sampai dekat subuh,membahaskan hal2 yang amat teknikal, padahal besok ada kelas awal pagi, last2 jadi pemberontak lari dari meting,sebab meting makin meleret2. kes ke dua lari dari tapak tamrin sebab buat tamrin dekat dgn minggu exam,.lepastu dipaksakan ‘dalam perjuangan kena ada tadhiyah’ sampai sekrang telinga masih berbulu kalau dgr hujah mcm tu. huhu jahat ka saya?
20/11/2014 at 11:00 PM
24/11/2014 at 11:36 AM
erbaik ustaz.. thanks atas artikel yg mantap ini.. agar menjadi tauladan..
25/11/2014 at 12:28 PM
Masalah begini, berlaku di semua tanzim termasuklah di universiti tempatan. Bilangan mesyuarat dalam sebulan seolah-olah mahu diberitahu bahawa, kami sedang pimpin dunia sekarang. Perbualan ustaz itu tidak asing, memang begitu pun seakan menjadi budaya.
02/12/2014 at 8:18 AM
Maaf sinikal sikit ustaz, kalau yg ada dlm gambar itulah, ahli mesyuarat malam itu, mmg patutlah PAS jadi mcmni. Innalillah wa inna illaihi rojiiun…. Perlunya kekuatan dan ilmu kepimpinan untuk memimpin, bukan bermesyuarat semalaman sampai ustaz pun sempat tidur. Denial syndrome memang berleluasa, pasti…… Terbaik sikap ustaz, yg penting jaga akhlak dan profesional..
02/12/2014 at 10:53 AM
Mesyuarat sehingga subuh berkenaan tidak membabitkan sesiapa di dalam mana-mana gambar yang saya letak di dalam artikel ini. Hanya sekadar sejemaah dan seperjuangan ketika itu.
14/02/2016 at 1:18 AM
Yes.I laughed at this hour reading PERKARA in the letter the next morning !
02/12/2014 at 4:59 PM
Dalam mesyuarat golongan ‘duniawi’ ni pun ustaz, isu remeh-temeh didebatkan berjam-jam. Semata-mata nak taichi kerja ke orang lain. Agenda yang sebenarnya, hujung-hujung mesyuarat baru sampai, itu pun drag lagi dari masa sepatutnya. Belum lagi dengan mesyuarat lain bertimpa-timpa..
19/12/2014 at 10:56 AM
Cerita tentang ‘meeting meleret leret’ ni juga berlaku sewaktu saya di universiti dulu. Saya waktu itu bukan di dalam mana mana kumpulan, dan kami cukup tak suka dengan kumpulan kumpulan aliran islam ni sebab kurang professional. Hingga satu tahap, kami beranggapan, orang di dalam aliran begini tak sesuai untuk majukan universiti. Tapi sekarang saya faham tak adil untuk saya nilai sesebuah kumpulan begitu berdasarkan sikap ahlinya. Terima kasih ustaz.
27/12/2014 at 2:01 PM
Apabila sudah sampai jadi tabiat (individu) dan budaya (kolektif), sesuatu yang serius mesti dilakukan. Dan biasanya apabila sudah jadi budaya, sangat susah hendak menyembuhnya.
Leave a Reply to saifulislam Cancel reply
Your email address will not be published. Required fields are marked *
This site uses Akismet to reduce spam. Learn how your comment data is processed.
Follow me on Twitter
FB My Learning Journey
Arkib Mengikut Tahun Select Month July 2022  (2) June 2022  (1) May 2022  (4) March 2022  (2) February 2022  (3) January 2022  (3) December 2021  (5) November 2021  (2) October 2021  (3) September 2021  (2) July 2021  (2) May 2021  (3) April 2021  (2) March 2021  (7) January 2021  (6) December 2020  (1) November 2020  (5) September 2020  (1) August 2020  (1) June 2020  (9) May 2020  (8) April 2020  (10) March 2020  (10) February 2020  (4) January 2020  (3) December 2019  (1) November 2019  (1) October 2019  (4) September 2019  (1) August 2019  (3) July 2019  (3) June 2019  (4) May 2019  (8) April 2019  (7) March 2019  (9) February 2019  (6) January 2019  (1) December 2018  (5) November 2018  (1) October 2018  (4) September 2018  (4) August 2018  (4) July 2018  (3) June 2018  (1) May 2018  (20) April 2018  (12) March 2018  (3) February 2018  (4) January 2018  (5) December 2017  (2) November 2017  (1) October 2017  (2) September 2017  (5) August 2017  (2) July 2017  (2) June 2017  (5) May 2017  (4) April 2017  (2) March 2017  (5) February 2017  (3) January 2017  (1) December 2016  (4) November 2016  (2) October 2016  (2) September 2016  (1) August 2016  (1) July 2016  (3) June 2016  (1) May 2016  (2) April 2016  (7) February 2016  (1) January 2016  (1) November 2015  (2) October 2015  (1) September 2015  (1) August 2015  (2) July 2015  (3) June 2015  (4) May 2015  (5) April 2015  (1) March 2015  (5) February 2015  (6) January 2015  (10) December 2014  (12) November 2014  (9) October 2014  (4) September 2014  (2) August 2014  (1) July 2014  (11) June 2014  (7) May 2014  (10) April 2014  (14) March 2014  (7) February 2014  (18) January 2014  (22) December 2013  (7) November 2013  (8) October 2013  (3) September 2013  (1) August 2013  (1) July 2013  (21) June 2013  (1) May 2013  (1) April 2013  (4) March 2013  (24) February 2013  (5) January 2013  (7) December 2012  (11) November 2012  (13) October 2012  (16) May 2012  (1) June 2011  (1) February 2010  (4) January 2010  (4) September 2009  (6) August 2009  (1) July 2009  (1) June 2009  (1) May 2009  (1) April 2009  (1) February 2009  (1) December 2008  (1) November 2008  (1) October 2008  (3) September 2008  (2) July 2008  (2) May 2008  (1) April 2008  (1) March 2008  (2) December 2007  (4) October 2007  (2) September 2007  (5) July 2007  (1) June 2007  (1) May 2007  (1) April 2007  (2) March 2007  (1) June 2006  (2) May 2006  (1) October 2005  (3) September 2005  (1) August 2005  (1) September 7  (1)
Ikuti Perkongsian Saya di Youtube
Powered by WordPress | Designed by TieLabs
Saifulislam.Com © Copyright 2022, All Rights Reserved